- Hindi News
- National
- यूजीसी एनुअल ग्रांट नहीं बढ़ा सकता तो 100 साल पुरानी पीयू को बंद कर देें: हाईकोर्ट
यूजीसी एनुअल ग्रांट नहीं बढ़ा सकता तो 100 साल पुरानी पीयू को बंद कर देें: हाईकोर्ट
बढ़ते आर्थिक बोझ के चलते पंजाब यूनिवर्सिटी (पीयू) बंद होने के वाइस चांसलर (वीसी) के बयान पर हाईकोर्ट द्वारा स्वयं संज्ञान लेने के मामले में मंगलवार को हाईकोर्ट ने यूनिवर्सिटी ग्रांट्स कमीशन (यूजीसी) को कहा कि यदि एनुअल ग्रांट में बढ़ोतरी नहीं कर सकते तो यूनिवर्सिटी को बंद कर दें। जस्टिस एसएस सारों जस्टिस दर्शन सिंह की खंडपीठ ने यूनिवर्सिटी को कहा कि जो भी थोड़ा-बहुत पैसा बचा है उससे टीचर्स की सैलरी का भुगतान कर दिया जाए।
पीयू की तरफ से कोर्ट में कहा गया कि उन्हें छोड़कर दूसरी सभी यूनिवर्सिटी को बीते साल के बजट से 15 फीसदी ज्यादा ग्रांट दी गई। इस पर खंडपीठ ने कहा कि क्या वे पीयू से कह दें कि 31 मार्च से यूनिवर्सिटी बंद कर दी जाए और टीचर स्टूडेंट्स को घर भेज यूनिवर्सिटी खाली कर दें। यूनिवर्सिटी यूजीसी से पुरानी है, ऐसे में आप (यूजीसी) कह सकते हैं कि हमने 100 साल पुरानी यूनिवर्सिटी को चंडीगढ़ जैसे मॉडर्न सिटी में बंद कर दिया है। टीचर्स को पंजाबी कुरुक्षेत्र यूनिवर्सिटी में एडजस्ट कर दिया जाएगा।
यूजीसीने सुप्रीम कोर्ट में दस्तक दी: पीयूने इस मामले में अर्जी दायर कर हाईकोर्ट को अपने 19 जनवरी के फैसले के मुताबिक यूजीसी को ग्रांट जारी करने के निर्देश देने की मांग की थी।
पीयू की तरफ से वरिष्ठ वकील गिरीश अग्निहोत्री वकील भुवन वत्स ने कोर्ट में कहा कि यूजीसी ने ग्रांट का भुगतान करने की जगह सुप्रीम कोर्ट में याचिका दायर कर दी है। मामले पर 10 मार्च को सुनवाई है।
पीयू की तरफ से कहा गया कि फंड जारी नहीं हो रहा है। इससे केवल ढाई लाख स्टूडेंट बल्कि टीचर्स भी प्रभावित हो रहे हैं। हाईकोर्ट ने अर्जी पर मुख्य याचिका के साथ ही 15 मार्च को सुनवाई तय की है। हाईकोर्ट ने यूजीसी को 30.5 करोड़ रुपए चार सप्ताह में जारी करने के निर्देश दिए थे लेकिन यूजीसी ने यह राशि जारी नहीं की।
सीनेट ने पीयू का 502.11 करोड़ का रिवाइज्ड बजट पास कर दिया। पीयू प्रशासन केंद्र सरकार से इस साल के 277 करोड़ के घाटे को पूरा करने के लिए रिवाइज्ड बजट में ये पैसा मांगा। पीयू सीनेट में रिवाइज्ड बजट पास करने के साथ ही वाइस चांसलर प्रो. अरुण कुमार ग्रोवर बाेले कि अगर केंद्र से ये रिवाइज्ड बजट नहीं मिला तो पहली जनवरी से पीयू बंद हो जाएगी।
कहा- थोड़ा-बहुत पैसा बचा है उससे टीचर्स की सैलरी का भुगतान करो
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva